<classify> Akizungumza jana na waandishi wa habari, Katibu Mkuu wa Tewuta, Junus Ndaro, alisema wanaunga mkono Serikali kununua hisa hizo, lakini wanataka kuona mchakato huo unakamilika mara moja.Tewuta ingependa kuona jambo hilo linahitimishwa mapema zaidi kabla ya Juni 2016, alisema Ndaro aliyetumia mkutano huo kuzungumzia masuala mbalimbali yanayohusu sekta ya simu nchini.Alisema, chama chake kinapingana na kikundi kilichojiita kamati ya kutetea wafanyakazi ndani ya TTCL ambacho kimetangaza kupinga makubaliano yaliyofikiwa ya ulipwaji wa fedha hizo kwa Bhart Airtel.Ndaro alisema, Tewuta inatambua kuwa ndani ya TTCL hakuna kikundi kama hicho kinachotambuliwa kisheria na kupewa dhamana na wafanyakazi kuwa wawakilishi wao na wasemaji wa wafanyakzi katika kuwakilisha mawazo yao.Alisema, Serikali iendelee na mchakato wa kurejesha fedha hizo na kuwalipa Bhart Airtel kilicho chao pasipo kusikiliza na kuwapa nafasi kikundi hicho chenye alichodai kina nia ovu na wapotoshaji wa hoja, kwani hawaitakii maendeleo mema kampuni ya TTCL.Mwanzoni mwa mwaka huu, Waziri wa Ujenzi, Uchukuzi na Mawasiliano, Profesa Makame Mbarawa akiwa mjini Mtwara alitangaza kuwa serikali iko katika hatua za mwisho kuilipa Bhart Airtel na kurejesha umiliki wa asilimia 100 katika TTCL.Alisema, uamuzi huo ungetekelezwa mwishoni mwa Januari mwaka huu. Ili kurejesha hisa hizo, Serikali inatakiwa kulipa Sh bil 4.9, jambo litakaloifanya TTCL kuwa mali ya umma kwa asilimia 100.Mwenyekiti wa Bodi ya TTCL, Profesa Tolly Mbwette, alisema kukamilika kwa mchakato huo ni hatua muhimu kwa uhai wa TTCL na kusisitiza kuwa mpango wa mageuzi ya kibiashara wa kampuni hiyo sasa utatekelezwa kwa kasi kubwa baada ya hatua hiyo.  <topic>: UCHUMI 